cyanic-selkie/wikianc huggingface dataset:
বাংলাদেশে ধর্ষণ
বাংলাদেশে ধর্ষণ একটি ক্রম বর্ধমান সামাজিক সমস্যা। বাংলাদেশে প্রতি ১ লাখ নারীর মধ্যে প্রায় ১০ জন ধর্ষণের শিকার হন। ২০২১ সালে গৃহীত এক হিসবে পাওয়া গেছে যে নারী ও শিশু নির্যাতন দমন ট্রাইব্যুনালে পূর্ববর্তী ৫ বছরে ৩০ হাজার ২৭২টি মামলা দায়ের করা হয়েছে। মানবাধিকার সংস্থা আইন ও সালিশ কেন্দ্রের (আসক) হিসাব অনুযায়ী ২০১৯ সালে এক হাজার ৪১৩ জন নারী ধর্ষণের শিকার হয়েছেন৷ ২০১৮ সালে এই সংখ্যা ছিলো ৭৩২ জন৷ অর্থাৎ আগের বছরের তুলনায় গত বছর ধর্ষণের ঘটনা বেড়েছে দ্বিগুণ যা ভয়াবহ বলে উল্লেখ করেছে সংস্থাটি৷ ২০১৭ সালে ধর্ষণের শিকার হন ৮১৮ জন নারী৷ ২০১৯ সালে ধর্ষণের পর হত্যা করা হয়েছে ৭৬ জনকে৷ আর আত্মহত্যা করতে বাধ্য হয়েছেন ১০ জন নারী৷ বাংলাদেশে গণ ধর্ষণের ঘটনাও অহরহ ঘটে থাকে।
ক্রমবর্ধমান যৌননিগ্রহ ও ধর্ষণের জন্য মানবাধিকার কর্মীরা বাংলাদেশে দীর্ঘদিন ধরেই বিচারহীনতার সংস্কৃতিকে দায়ী করেছেন। বাংলাদেশে অধিকাংশ ধর্ষণের মামলায় কোনো শাস্তি হয় না। বাংলাদেশে ধর্ষণসহ নারীর প্রতি সহিংসতার যত মামলা হয় তার সর্বোচ্চ চার থেকে পাঁচ শতাংশ মামলায় আসামিরা শাস্তি পায়। আর শুধু ধর্ষণের হিসাব করলে এই হার আরো অনেক কম হবে। এই অপরাধের সর্বোচ্চ শাস্তি মৃত্যুদণ্ড হওয়ায় জটিলতা আরো বৃদ্ধি পেয়েছে। তাদের মতে এইসব ধর্ষণ বা গণধর্ষণের ঘটনাগুলোর সঙ্গে ক্ষমতাশালীরা জড়িত থাকায় তাদের বিচার হয় না৷ আবার অনেক সময় পুলিশ এইসব ক্ষমতাশালীদের গ্রেফতারও করে না৷ যারা রাজনৈতিকভাবে বা আর্থিকভাবে ক্ষমতাশালী তাদের কেউ কেউ গ্রেফতার হলেও জামিনে ছাড়া পেয়ে যাচ্ছে৷ ফলে এই অপরাধীদের বিরুদ্ধে সমাজে খুব ভালো বার্তা যাচ্ছে না৷ এই কারণে এদের থামানোও যাচ্ছে না৷ এই অপরাধীদের দৃষ্টান্তমূলক শাস্তি নিশ্চিত করা গেলে অবশ্যই অপরাধ কমে যাবে৷।
নারী ও শিশু নির্যাতন দমন আইন অনুযায়ী, ধর্ষণের সর্বোচ্চ শাস্তি ছিল যাবজ্জীবন কারাদণ্ড। ২০২০-এ বাংলাদেশে কয়েকটি আলোচিত ধর্ষণ ও নারী নির্যাতনের ঘটনায় দেশজুড়ে ধর্ষণ-নির্যাতন বিরোধী আন্দোলন গড়ে ওঠে। আন্দোলনকারীরা ধর্ষণের সর্বোচ্চ শাস্তি মৃত্যুদণ্ড করার দাবি তুলে। ফলে ২০২০-এর ১৩ অক্টোবর ধর্ষণের সর্বোচ্চ শাস্তি মৃত্যুদণ্ডের বিধান রেখে নারী ও শিশু নির্যাতন দমন (সংশোধন) অধ্যাদেশে সই করা হয়।
ধর্ষণ বিষয়ক আইন
নারী ও শিশু নির্যাতন দমন আইন, ২০০০ এর ৯ নম্বর ধারায় ধর্ষণ ও শাস্তি বর্ণনা করা হয়েছে। (ক) ধর্ষণ করিয়া মৃত্যু ঘটানোর বা আহত করার চেষ্টা করেন, তাহা হইলে উক্ত ব্যক্তি 5[মৃত্যুদণ্ডে বা যাবজ্জীবন সশ্রম কারাদণ্ডে] দণ্ডনীয় হইবেন এবং ইহার অতিরিক্ত অর্থদণ্ডেও দণ্ডনীয় হইবেন;
(খ) ধর্ষণের চেষ্টা করেন, তাহা হইলে উক্ত ব্যক্তি অনধিক দশ বৎসর কিন্তু অন্যূন পাঁচ বৎসর সশ্রম কারাদণ্ডে দণ্ডনীয় হইবেন এবং ইহার অতিরিক্ত অর্থদণ্ডেও দণ্ডনীয় হইবেন।
সম্মতির বয়স
বাংলাদেশের নারী ও শিশু দমন নির্যাতন আইনে শিশুকে সংজ্ঞায়িত করা হয়েছে ১৬ বা তার কম বছর বয়সী ছেলে ও মেয়ে উভয়কে। এই সংজ্ঞায় শিশুকে ভুক্তভোগী হিসেবে দেখানো হয়েছে কারণ এই বয়সে মৌখিক বা লিখিত কোনও সম্মতি দেওয়ার মতো ক্ষমতা শিশুর গড়ে ওঠে না। তাই এই বয়সী কেউ যদি যৌন সম্পর্কে সম্মতি দিয়েও থাকে সেটা আদালতে গ্রহণযোগ্য হবে না। ফলে যদি কোনও পুরুষ ১৬ বছরের কম বয়সের কোনও নারীর সাথে তার সম্মতি নিয়েও শারিরীক সম্পর্ক স্থাপন করেন, সেটাও ধর্ষণ বলে বিবেচিত হবে নারী ও শিশু নির্যাতন আইন অনুযায়ী। আর সম্মতি ছাড়া হলে তো কথাই নেই। সেটা বয়স নির্বিশেষে ধর্ষণ।
বিয়ের প্রলোভন দেখিয়ে ধর্ষণ
বাংলাদেশে অনেক ক্ষেত্রে অভিযোগ করা হয় যে ভুক্তভোগীকে ‘বিয়ের প্রলোভন দেখিয়ে’ ধর্ষণ করা হয়েছে। নারী ও শিশু দমন নির্যাতন আইনে বলা হয়েছে যে যদি প্রতারণামূলকভাবে সম্মতি আদায় করে যৌন সম্পর্ক করা হয়, তাহলে সেটা ধর্ষণ হিসেবে দেখা হবে। তবে বিয়ের প্রলোভন দেখানোর বিষয়টি আইনানুযায়ী প্রতারণামূলকভাবে সম্মতি আদায়ের মধ্যে পড়লেও আদালতে অনেক সময় সেটা নাও টিকতে পারে। বিষয়টি নির্ভর করে কতদিন ধরে বিয়ের আশ্বাস দেওয়া হয়েছে, সম্পর্কের গভীরতা কেমন ছিল, লিখিতভাবে বিবাহিত না থাকলেও ধর্মীয় রীতিতে বিয়ে করেছিলেন কিনা, কোনও সাক্ষী আছেন কিনা ইত্যাদি বিষয়ের ওপরে। কিন্তু একই রকম অভিযোগ কোনও পুরুষ আনতে পারবেন না, বাংলাদেশের আইনে সেই সুযোগ নেই।
বৈবাহিক সম্পর্কের মধ্যে ধর্ষণ বা ম্যারিটাল রেপ
বিয়ে করা স্ত্রীর সাথে জোরপূর্বক শারিরীক সম্পর্ক স্থাপন করাকে পৃথিবীর কোনও কোনও দেশে শাস্তিযোগ্য অপরাধ হিসেবে বিবেচনা করা হয়। এই ধরনের ঘটনাকে বৈবাহিক সম্পর্কের মধ্যে ধর্ষণ বা ম্যারিটাল রেপ হিসেবে বর্ণনা করা হয়। বাংলাদেশের আইনে এমন অপরাধের উল্লেখ নেই। অর্থাৎ বিবাহিত স্ত্রীর সাথে তার অনিচ্ছায় বা জোরপূর্ব শারিরীক সম্পর্ক স্থাপন করলেও সেটা যৌন সহিংসতা বা যৌন অপরাধ হিসেবে গণ্য হবে না। তবে বিবাহিত স্ত্রীর বয়স যদি ১৩ বছরের কম হয় এবং তার স্বামী যদি জোরপূর্বক যৌন সম্পর্ক করেন তাহলে ভুক্তভোগী তার বিরুদ্ধে বৈবাহিক সম্পর্কের মধ্যে ধর্ষণের অভিযোগ আনতে পারেন। সেক্ষেত্রে শাস্তি শুধুমাত্র অর্থদণ্ড বা সর্বোচ্চ দুই বছরের কারাদণ্ডের বিধান রয়েছে।
আদালতের নির্দেশনা
২০১৫ সালের ২১ মে রাতেবাংলাদেশের ঢাকায় সংঘবদ্ধ ধর্ষণের শিকার হন এক গারো তরুণী৷ এই ধর্ষণ মামলা নিতে পুলিশ গড়িমসি করে। পুলিশের আচরণে সংক্ষুব্ধ হয়ে আইন ও সালিশ কেন্দ্র (আসক) ও ব্লাস্টসহ পাঁচটি মানবাধিকার সংগঠন বাদী হয়ে বাংলাদেশ হাইকোর্টে রিট পিটিশন দাখিল করে। রিটের শুনানি করে বিচারপতি ফারাহ মাহবুব ও কাজী মো. ইজারুল হক আকন্দের বেঞ্চ ২০১৫ সালের ২৫ মে তারিখে রুল নাইসাই  জারি করে৷ ২০১৬ সালের ১৮ ফেব্রুয়ারি তারিখে  আদালত রায় ঘোষণা করে। পূর্ণাঙ্গ রায়ে ধর্ষণের বিষয়ে ১৮ দফা নির্দেশনাসহ পরামর্শ দেয় আদালত। এর মধ্যে দ্রুত অভিযোগ নেয়া, দ্রুত ডাক্তারি পরীক্ষা করানো ও ৪৮ ঘণ্টার মধ্যে ডিএনএ টেস্ট অন্যতম৷ নির্দেশনায় সুস্পষ্টভাবে বলা হয় যে, ধর্ষণ, যৌন নিপীড়ন বা অনুরূপ সংক্রান্ত ঘটনায় থানার ভারপ্রাপ্ত কর্মকর্তা তাত্‍ক্ষণিকভাবে অভিযোগ লিখিতভাবে রেকর্ড করবেন। সুনির্দিষ্ট কারণ ছাড়া কোনও পুলিশ কর্মকর্তা যদি অভিযোগ নিতে দেরি করেন, তার বিরুদ্ধে শাস্তিমূলক ব্যবস্থা নিতে বিধান তৈরি করতে হবে৷
১৮ দফা নির্দেশনা
২. অবিলম্বে এমন একটি সার্ভার তৈরি করতে হবে, যাতে এ ধরনের অভিযোগ সরাসরি অনলাইনের মাধ্যমে করা যায়।
৩. সুনির্দিষ্ট কারণ ছাড়া কোনো পুলিশ অফিসার যদি অভিযোগ গ্রহণে বিলম্ব করে, তবে তার বিরুদ্ধে ব্যবস্থা গ্রহণের সুনির্দিষ্ট বিধান থাকতে হবে।
৪. প্রত্যেক থানায় কনস্টেবলের নিচে নয়, এমন একজন নারী পুলিশ রাখতে হবে। অভিযোগ পাওয়ার পর ডিউটি অফিসার একজন নারী কর্মকর্তার (দায়িত্বপ্রাপ্ত) মাধ্যমে ও ভুক্তভোগীর পরিবারের সদস্য, শুভাকাঙ্ক্ষী, সমাজকর্মী বা আইনজীবীর উপস্থিতিতে অভিযোগ রেকর্ড করবেন।
৫. সবক্ষেত্রে ভুক্তভোগীর সমস্ত তথ্য সংরক্ষণে গোপনীয়তা রক্ষা করতে হবে।
৭. ভুক্তভোগীর আইনজীবী, সংশ্নিষ্ট বন্ধু, সমাজকর্মী অথবা নিরাপত্তা কর্মকর্তার উপস্থিতিতে তার অভিযোগ রেকর্ড করতে হবে।
৮. অধিকার সুরক্ষায় রাষ্ট্রের দেওয়া অধিকার সম্পর্কে ভুক্তভোগীকে সচেতন করতে হবে এবং সে চাইলে যে কোনো তথ্য প্রদান করতে হবে।
৯. অভিযোগ পাওয়ার পর তাৎক্ষণিকভাবে ডিউটি অফিসারকে 'ভিক্টিম সাপোর্ট সেন্টার'-এ অবহিত করতে হবে।
১০. ধর্ষণ বা যৌন নিপীড়নের শিকার কোনো নারী বা মেয়ে করণীয় সম্পর্কে বুঝতে অক্ষম হলে তাকে প্রয়োজনীয় পরামর্শ দিতে হবে।
১১. লিখিত তথ্য গ্রহণের পর কোনো প্রকার বিলম্ব না করে তদন্ত কর্মকর্তা ভুক্তভোগীকে একজন নারী পুলিশ কর্মকর্তার সঙ্গে স্বাস্থ্য পরীক্ষার জন্য প্রেরণ করবেন।
১২. ভুক্তভোগীর দ্রুত সেরে উঠতে ভিক্টিম সাপোর্ট সেন্টারে সার্বক্ষণিক প্রয়োজনীয় সুবিধা থাকতে হবে। ১৩. ধর্ষণ ও যৌন নিপীড়নমূলক সব ঘটনায় বাধ্যতামূলকভাবে অভিযোগ প্রাপ্তির ৪৮ ঘণ্টার মধ্যে ডিএনএ পরীক্ষা করাতে হবে।
১৪. অপরাধ ঘটনার ৪৮ ঘণ্টার মধ্যে ডিএনএসহ অন্যান্য নমুনা সংগ্রহ করে তা ফরেনসিক সায়েন্স ল্যাবে পাঠাতে হবে।
১৫. যে কোনো রিপোর্ট সংগ্রহ বা স্বাস্থ্য পরীক্ষার জন্য নিকটস্থ হাসপাতালে নিয়ে যাওয়ার ক্ষেত্রে তদন্ত সংস্থার যে কোনো ব্যর্থতা শাস্তিযোগ্য অপরাধ বলে গণ্য হবে। ১৬. যত দ্রুত সম্ভব মামলার তদন্ত কর্মকর্তা তদন্ত রিপোর্ট প্রস্তুত করবেন।
১৭. নারী ও শিশুদের ওপর সংঘটিত অপরাধের ক্ষেত্রে '১০৯২১' নম্বরে ফোন করে যেন প্রতিকার পেতে পারে, সে বিষয়টি প্রিন্ট, ইলেকট্রনিক এবং ওয়েব সংবাদমাধ্যমে ব্যাপক প্রচারণা চালাতে হবে।
১৮. ভুক্তভোগীর নিরাপত্তা, প্রয়োজনীয় স্বাস্থ্য পরীক্ষা এবং পরামর্শ দানের জন্য প্রত্যেক মহানগরে একটি করে সহায়তা কেন্দ্র স্থাপন করতে হবে।
পিকাস
ল্যাটিয়ামের প্রথম রাজা, পিকাস, রোমান পুরাণের একজন ব্যক্তিত্ব। তিনি ছিলেন শনির পুত্র। তিনি স্টেরকুটাস নামেও পরিচিত। তিনি লরেন্টাম নামক প্রথম ল্যাটিন উপজাতি ও উপনিবেশের প্রতিষ্ঠাতা ছিলেন, যা রোম শহরের কিছু মাইল দক্ষিণ-পূর্বে অবস্থিত। তিনি ভবিষ্যদ্বাণী প্রদান ও অশ্বারোহীতায় তার দক্ষতার জন্য বিখ্যাত ছিলেন। ফেস্টুস এর মতে, তার এই নাম পাওয়ার কারণ হলো, তিনি অলৌকিকভাবে ভবিষ্যৎ বলে দেয়ার জন্য একটি কাঠঠোকরার উপর নির্ভর করতেন। পিকাস একজন সুদর্শন পুরুষ হিসেবেও বর্ণিত ও রোমান পুরাণের জলপরীরা তার প্রতি খুবই আকর্ষিত হতো। তিনি এক শিকার অভিযানে থাকার সময় জাদুকরী সারসি তার কবজ ও নানা বনজ লতার সাহায্যে তাকে প্রলুব্ধ করার চেষ্টা করেছিল। তবে তিনি তাকে নির্মমভাবে প্রত্যাখ্যান করেন। তার প্রেমকে ঘৃণায় পরিহার করায় সে তাকে একটি কাঠঠোকরায় রূপান্তরিত করে ফেলে। যখন পিকাসের সঙ্গীরা সারসিকে তার অপরাধের জন্য অভিযুক্ত করে ও পিকাসকে মুক্ত করে দিতে বলে, তখন সে তাদেরকেও নানা রকম জন্তুতে রূপান্তরিত করে দেয়। পিকাসের স্ত্রী ( যার প্রতি তিনি সম্পূর্ণ নিবেদিত ছিলেন) একজন জলপরী ছিলেন, যার নাম ছিল কানেন্স। পিকাসের রূপান্তরের পরে তিনি ৬ দিন বনের মধ্যে পাগল হয়ে ঘুরে বেড়ালেন এবং অবশেষে তিনি টিবারের তীরে শুয়ে মারা গেলেন। তাদের ফনাস নামক একটি ছেলে ছিল।
ব্যাকরণবিদ সারভিয়াস এর মতে, পোমোনার প্রতি পিকাসের ভালবাসা পোমোনা কর্তৃক ঘৃণিত ছিল। তবে অন্যত্র তিনি উল্লেখ করেন যে, পোমোনা বিয়েতে রাজি হয়েছিল। কিন্তু সারসি পিকাসকে একটি কাঠঠোকরায় এবং পোমোনাকে পাইকা নামক একটি পাখিতে রুপান্তরিত করে ফেলে, যা সম্ভবত একটি নীলকণ্ঠ পাখি বা পেঁচা ছিল। ওভিড কর্তৃক রচিত মেটামরফসেস এর মধ্যে তিনি ছিলেন। ভারজিল বলেছেন যে, তিনি স্যাটারনাসের পুত্র ও ল্যাটিনাসের পিতামহ। ল্যাটিনাস লরেন্টাইনদের রাজা ছিলেন যার সাথে এনিয়াস ও ট্রয়ের লোকেরা ইতালিতে পৌঁছে যুদ্ধ করেছিল।
ইটালিক লোকেরা বিশ্বাস করত যে, পিকাস, যুদ্ধের দেবতা মার্সের পুত্র ছিলেন ও তিনি তার অভিনব রূপান্তরকে পাখির সাথে সম্পর্কিত শুভ ও অশুভ সংকেত অনুবাদ করতে ব্যবহার করতেন।
তার কার্যাবলীর মধ্যে অন্যতম কাজ ছিল যে, তিনি বসন্তে তার উড়নের মাধ্যমে বিশেষ কলোনীসমূহকে (তরুণ প্রজন্মের সদস্যদের দ্বারা গঠিত) নেতৃত্ব দিতেন। এটি ভার সেক্রুম নামক একটি ধর্মীয় অনুষ্ঠানকে অনুসরণ করে করা হত। পিসেনির লোকেরা এই অনুষ্ঠানের স্মৃতি হতে তাদের নাম পেয়েছিল।
আসাদ চৌধুরী
আসাদ চৌধুরী (জন্ম: ১১ ফেব্রুয়ারি, ১৯৪৩) বাংলাদেশের একজন কবি ও সাহিত্যিক। কবিতা ছাড়াও তিনি বেশ কিছু শিশুতোষ গ্রন্থ, ছড়া, জীবনী ইত্যাদি রচনা করেছেন। কিছু অনুবাদকর্মও তিনি সম্পাদন করেছেন। ১৯৮৩ খ্রিষ্টাব্দে তার রচিত বাংলাদেশের মুক্তিযুদ্ধ শীর্ষক বিশেষভাবে উল্লেখযোগ্য গ্রন্থটি প্রকাশিত হয়।
তিনি ১৯৮৭ সালে বাংলা একাডেমি পুরস্কার ও ২০১৩ সালে একুশে পদক লাভ করেন। তার কবিতা গীতিময় এবং ছন্দোদ্ভাসিত। তার ব্যঙ্গার্থক কবিতা 'কোথায় পালালো সত্য' একটি জনপ্রিয় পদ্য। সভ্যতার প্রযুক্তিগত উন্নয়নের পাশাপাশি গত কয়েক দশকে মানবিক মূল্যবোধের যে করুণ অধোগতি, তারই প্রেক্ষাপটে একটি কবিতায় তিনি আক্ষেপ করেছেন -
জন্ম ও বংশ
আসাদ চৌধুরী ১১ ফেব্রুয়ারি ১৯৪৩ খ্রীষ্টাব্দের তৎকালীন বেঙ্গল প্রেসিডেন্সির বাকেরগঞ্জ জেলার মেহেন্দিগঞ্জ উপজেলার উলানিয়া জমিদার বাড়িতে একটি সম্ভ্রান্ত বাঙ্গালী মুসলিম পরিবারে জন্মগ্রহণ করেন, যারা উলানিয়ার চৌধুরী বংশ হিসাবে পরিচিত। তাঁর পূর্বপুরুষ শায়খ মহম্মদ আসাদ আলী পারস্য থেকে ভারতবর্ষের অযোধ্যা শহরে আসেন। তারপর সেখান থেকে বাংলার মুর্শিদাবাদে আসেন। শায়খ মহম্মদ আসাদ আলীর নাতির ঘরের নাতির ছেলে মহম্মদ হানিফ ছিলেন সুবাহদার শায়েস্তা খাঁর অন্যতম সেনানায়ক, যিনি মগ-পর্তুগিজ জলদস্যু দমনে কর্মরত এবং গোবিন্দপুরের সংগ্রাম কেল্লার জমাদার ছিলেন। হানিফ বৃহত্তর বরিশালের তেতুলিয়া গাঁওয়ে বসবাস শুরু করেন। এই বংশের মহম্মদ তকি তেঁতুলিয়া জমাদার বাড়ি ছেড়ে উলানিয়ায় বসতি স্থাপন করেন। তাঁর ছেলে হাসন রাজা হলেন আসাদ চৌধুরীর পরদাদা এবং তিনি তাঁর দুই ভাই কালা রাজা ও নয়া রাজার সাথে সুপারি, লবণ, চালের ব্যবসা করে কলকাতার মারোয়াড়িদের বিখ্যাত বণিক হুকুম চাঁদের সাথে মিত্রতা লাভ করেন। তিন পরদাদারা লালগঞ্জ, আলিগঞ্জ ও কালিগঞ্জ বন্দর প্রতিষ্ঠা করেন এবং প্রচুর ফুলুস জমা করে ইদিলপুর জমিদারী স্থাপন করেন। আসাদ চৌধুরীর বংশলতিকা হচ্ছে: আসাদ চৌধুরী ইবনে মহম্মদ আরিফ চৌধুরী ইবনে এছলাম চৌধুরী ইবনে মজিদ চৌধুরী ইবনে হাসন রাজা ইবনে মহম্মদ তকি।
আসাদ চৌধুরীর মাতার নাম সৈয়দা মাহমুদা বেগম। আসাদ চৌধুরীর স্ত্রীর নাম সাহানা বেগম।
শিক্ষাজীবন
আসাদ চৌধুরী আরমানিটোলা সরকারি উচ্চ বিদ্যালয় থেকে ১৯৫৭ খ্রিষ্টাব্দে প্রবেশিকা পরীক্ষায় উত্তীর্ণ হন। ১৯৬০ খ্রিষ্টাব্দে তিনি উচ্চমাধ্যমিক পরীক্ষায় উত্তীর্ণ হন বরিশালের ব্রজমোহন কলেজ থেকে। পরবর্তীকালে তিনি ঢাকা বিশ্ববিদ্যালয়ের বাংলা ভাষা ও সাহিত্যে অধ্যয়ন করেন। ঢাকা বিশ্ববিদ্যালয়ের বাংলা বিভাগ থেকে ১৯৬৩ খ্রিষ্টাব্দে স্নাতক (সম্মান) ও ১৯৬৪ খ্রিষ্টাব্দে স্নাতকোত্তর ডিগ্রি লাভ করেন।
কর্মজীবন
বিশ্ববিদ্যালয়ের পাঠ চুকে যাওয়ার পর কলেজে অধ্যাপনার মধ্য দিয়ে আসাদ চৌধুরীর চাকুরিজীবন শুরু। ব্রাহ্মণবাড়িয়া কলেজে তিনি ১৯৬৪ থেকে ১৯৭২ পর্যন্ত শিক্ষকতা করেন। পরবর্তীকালে ঢাকায় স্থিত হবার পর তিনি বিভিন্ন খবরের কাগজে সাংবাদিকতা করেছেন। ১৯৮৫ থেকে ১৯৮৮ খ্রিষ্টাব্দ পর্যন্ত তিনি ভয়েজ অব জার্মানীর বাংলাদেশ সংবাদদাতার দায়িত্ব পালন করেন। ঢাকায় বাংলা একাডেমিতে দীর্ঘকাল চাকুরীর পর তিনি এর পরিচালক হিসেবে অবসর গ্রহণ করেন।
অ্যালায়েন্স ম্যানচেস্টার বিজনেস স্কুল
অ্যালায়েন্স ম্যানচেস্টার বিজনেস স্কুল ( অ্যালায়েন্স এমবিএস ) ইংল্যান্ডের ম্যানচেস্টার শহরের ম্যানচেস্টার বিশ্ববিদ্যালয়ের অধিনে বিজনেস স্কুল । গবেষণার জন্য ইউকেতে দ্বিতীয় শাখা রয়েছে, তারা বিশ্বজুড়ে স্নাতক, স্নাতকোত্তর এবং কার্যনির্বাহকদের শিক্ষা প্রদান করে।
ফিনান্সিয়াল টাইমস ২০১৮ গ্লোবাল এমবিএ র‌্যাঙ্কিং অনুসারে, এর এমবিএ প্রোগ্রামটি ইউরোপে দশম, বিশ্বের ৩৬ তম এবং যুক্তরাজ্যে চতুর্থ অবস্থানে রয়েছে। এর "এমএসসি আন্তর্জাতিক বিজনেস এন্ড ম্যানেজমেন্ট" প্রোগ্রামটি বিশ্বের বিভিন্ন দেশে স্থান পেয়েছে; কিউএস ওয়ার্ল্ড ইউনিভার্সিটি র‌্যাঙ্কিং ২০১৮ অনুযায়ী "এমএসসি বিজনেস অ্যানালিটিক্স" ৬ষ্ঠ এবং "এমএসসি ফিনান্স" ১৮তম।
এটিতে ম্যানচেস্টারের প্রাক্তন ভিক্টোরিয়া ম্যানচেস্টার বিশ্ববিদ্যালয় এবং ম্যানচেস্টার ইউনিভার্সিটি অফ সায়েন্স অ্যান্ড টেকনোলজি থেকে ব্যবসায় প্রশাসন অনুষদ অন্তর্ভুক্ত রয়েছে।
ইতিহাস
১৯১৮ সাল থেকে যখন ম্যানচেস্টার মিউনিসিপাল কলেজ অব টেকনোলজি (যেমন তখন ইউএমআইএসটি নামে পরিচিত ছিল) শিল্প প্রশাসনের বিভাগ গঠন করে পরিচালনার ক্ষেত্রে একাডেমিক প্রশিক্ষণ শুরু করেছিল, তখন থেকে বিদ্যালয়ের ভিত্তি। এটি ম্যানচেস্টার অর্থায়নে অর্থায়িত অ্যাসবেস্টস ম্যাগনেট স্যার স্যামুয়েল টার্নারের কাছ থেকে প্রাপ্ত সম্পদ। লন্ডন স্কুল অব ইকোনমিকস এবং ম্যানচেস্টার মিউনিসিপাল কলেজ অফ টেকনোলজি হ'ল ১৯৩০-এর দশকে স্নাতকোত্তর কোর্স পরিচালনার জন্যে মার্কিন প্রবণতা অনুসরণকারী যুক্তরাজ্যের প্রথম উচ্চশিক্ষা প্রতিষ্ঠান। শিল্প প্রশাসন অধিদফতর পরিচালনা বিজ্ঞানের পথিকৃৎ চার্লস গ্যারোন রেনল্ড দ্বারা ভারী প্রভাবিত হয়েছিল। ১৯৬০ -এর দশকে রবিনস প্রতিবেদনে স্নাতকোত্তর ব্যবসায় শিক্ষার জন্য দুটি জাতীয় কেন্দ্র তৈরি করার সুপারিশ করা হয়েছিল এবং ফরাসীস রিপোর্ট পরবর্তী সময়ে পরামর্শ দেয় যে ম্যানচেস্টারে একটি কেন্দ্র (ভিক্টোরিয়া) বিশ্ববিদ্যালয় এবং ইউএমআইএসিকে কেন্দ্র করে লন্ডন বিশ্ববিদ্যালয় একটি শাখা খোলা। । ফলস্বরূপ, ম্যানচেস্টার এমবিএ ডিগ্রি প্রদানের যুক্তরাজ্যের প্রথম দুটি বিজনেস স্কুলগুলির মধ্যে একটি ছিল।
নামকরণ
সংযোগ=[[চিত্র:Manchester Business School.jpg|ডান|থাম্ব|বুথ স্ট্রিট ওয়েস্ট থেকে এমবিএস ওয়েস্ট দেখা গেছে]]২১ সেপ্টেম্বর ২০১৫-তে, ম্যানচেস্টার লর্ড অ্যালায়েন্স এবং অ্যালায়েন্স ফ্যামিলি ফাউন্ডেশনের তার সহযোগী ট্রাস্টিদের অনুদানের পরে ম্যানচেস্টার বিজনেস স্কুলটির নাম পরিবর্তন করে অ্যালায়েন্স ম্যানচেস্টার বিজনেস স্কুল নামকরণ করা হয়েছে ।
সংগঠন
স্কুলটি ম্যানচেস্টার বিশ্ববিদ্যালয়ের মানবিক অনুষদের অধীনে আসার পর ২০০৮ সালে ২০০জনেরও বেশি শিক্ষক-কর্মচারীর সাথে এটি দেশের বৃহত্তম ক্যাম্পাস-ভিত্তিক বিজনেস স্কুল এবং এর ছাত্র সংগঠনের তিন-চতুর্থাংশ যুক্তরাজ্যের বাইরে থেকে আসা এবং এটির একটি আন্তর্জাতিক শিক্ষার্থী সংস্থা হিসেবে উদ্ভব হয়।
২০১৩ পর্যন্ত এমবিএসের প্রধান হলেন অধ্যাপক ফিয়োনা ডিভাইন ওবিই। বিদ্যালয়ের উপদেষ্টা বোর্ডের সভাপতিত্ব করছেন ব্যবসায়ী টনি ডি নুনজিও ।
স্বীকৃতি ও অর্জন
এমবিএস প্রোগ্রামগুলি যাচাইকরণকারী সংস্থার মধ্যে, ব্রিটিশ সাইকোলজিকাল সোসাইটি তার সাংগঠনিক মনোবিজ্ঞান মাস্টার্স এবং চার্টার্ড ইনস্টিটিউট অফ পার্সোনাল অ্যান্ড ডেভেলপমেন্ট এর এইচআরএম এমএসসি ডিগ্রিটিকে বৈধ করে। এ প্রতিষ্ঠানের এমবিএ বিশ্বব্যাপী এমন একটি নির্বাচিত ব্যান্ড যা এএএসএসবি ইন্টারন্যাশনাল, এএমবিএ এবং ইকিউআইএস দ্বারা ট্রিপল স্বীকৃতি লাভ করে। এটি সিএফএ ইনস্টিটিউটের একটি প্রোগ্রাম অংশীদারও বটে।
লাখ ১৬ হাজার ১শ’ মার্কিন ডলার - এটি ইউরোপীয় বিজনেস স্কুলেল ১২তম সর্বোচ্চ অবস্থান।
ঐতিহাসিক র‌্যাঙ্কিং
অধিকন্তু, হাই স্কিলড মাইগ্রান্ট প্রোগ্রামের অংশ হিসাবে ইউএন বর্ডার এজেন্সি কর্তৃক ম্যানচেস্টারকে নির্বাচিত করা হয়েছিল যা বিশ্বের শীর্ষস্থানীয় ৫০ টি ব্যবসায়িক বিদ্যালয়ের এমবিএ-স্নাতকদের অতিরিক্ত যোগ্যতার পয়েন্ট দেয় এবং যুক্তরাজ্যে কাজ করার জন্য ভিসার প্রয়োজনীয়তা মেটাতে তাদের সহায়তা করে। উচ্চশিক্ষার গুণগত মান সংস্থা (কিউএএ) ২৪ টির মধ্যে ২৪ পয়েন্টের সাথে স্কুলের শিক্ষার মানের মূল্যায়ন করেছে।
বিশ্বব্যাপি এমবিএ প্রোগ্রাম
এমবিএস পার্ট টাইম যা গ্লোবাল এমবিএ নামে পরিচিত মাস্টার অফ বিজনেস অ্যাডমিনিস্ট্রেশন শিক্ষার্থীদের জন্য একটি অনন্য পার্ট-টাইম বিকল্প সরবরাহ করে। এই প্রোগ্রামটি শিক্ষার্থীদের একই ডিগ্রি অর্জনের সময়, ছয়টি গ্লোবাল সেন্টারের যে কোনওটিতে অধ্যয়ন করার দক্ষতার পাশাপাশি অনলাইন নির্দেশনা সরবরাহ করে। শিক্ষার্থীরা ম্যানচেস্টার, ব্রাজিল, চীন, হংকং, সিঙ্গাপুর এবং দুবাইতে ক্লাস করতে সক্ষম। শিক্ষার্থীরা সাতটি কেন্দ্রের একটিতে কর্মশালায় অংশ নিতে প্রতি সেমিস্টারে প্রতি এক সপ্তাহ সময় ব্যয় করে এবং দশ রাতের হোটেল স্টেশনে টিউশনের ব্যয় অন্তর্ভুক্ত করা হয়। প্রতিটি কেন্দ্রে নিজস্ব কর্মী ও সুযোগ-সুবিধার একটি দল রয়েছে এবং এঁরা সকলেই একসাথে বিশ্বের ১০০ টিরও বেশি দেশ থেকে ৩,৫০০ এর বেশি শিক্ষার্থীকে গ্রহণ করে। একই অনুষদের সদস্যরা চল্লিশটি বিভিন্ন দেশের প্রতিনিধিত্বকারী কেন্দ্রগুলি জুড়ে শিক্ষকতা করেন।
ম্যানচেস্টার এমবিএ প্রোগ্রাম
২০১৬ সালে, এএমবিএস কেলি-ম্যানচেস্টার গ্লোবাল এমবিএ দেওয়ার জন্য ইন্ডিয়ানা বিশ্ববিদ্যালয়-ব্লুমিংটন- তে কেলি স্কুল অব বিজনেস -এর সাথে যৌথ চুক্তি রয়েছে। এই যৌথ প্রোগ্রামের মাধ্যমে একজন শিক্ষার্থী উভয় বিশ্ববিদ্যালয় থেকে এমবিএ ডিপ্লোমা অর্জন করতে পারে।
ভবন
সংযোগ=[[চিত্র:MBS East Building.jpg|থাম্ব|বুথ স্ট্রিট ওয়েস্ট এবং অক্সফোর্ড রোডের কোণে অবস্থিত এমবিএস পূর্বের অ্যাট্রিয়াম। এটি আন্ডারগ্রাজুয়েট পরিষেবাদি এবং কিছু গবেষণা কেন্দ্রের হোম]] এমবিএস ভবনের পুরানো অংশ, "এমবিএস ওয়েস্ট" নামে পরিচিত অক্সফোর্ড রোড এবং বুথ স্ট্রিট ওয়েস্টের দক্ষিণ-পশ্চিম কোণে অবস্থিত ইউনিভার্সিটি প্রিসিন্ট সেন্টার কমপ্লেক্সের অংশ। ২০১৭ সালে খোলা একটি ১০১ কক্ষের হোটেল সহ ভবনে। এতে সভা, সিম্পোজিয়াম, সেমিনার ও রেস্তোঁরা সুবিধা রয়েছে। এটি এমবিএ প্রোগ্রামের আবাসিকও বটে। কমপ্লেক্সটি হিউ উইলসন এবং লুইস ওমারসলে ডিজাইন করেছিলেন এবং এটি ১৯৭০ এর দশকের। নতুন অংশ "এমবিএস পূর্ব" অক্সফোর্ড রোড এবং বুথ স্ট্রিট ইস্টের উত্তর-পূর্ব কোণে অবস্থিত। এটি ১৯৯৭ সালে সমাপ্ত হয়েছিল যখন ইউএমআইএসটি বিভাগগুলি ফেডারেল স্কুল গঠনের জন্য সহ-অবস্থিত ছিল। বিল্ডিংটির ব্যয় ৭ মিলিয়ন ইউরো এবং লন্ডনের স্থপতি ওআরএমএস দ্বারা নকশা করা হয়েছিল। এ ভবনে এমবিএস পূর্ব বর্তমানে স্নাতক কোর্স এবং এমবিএসের কিছু গবেষণা কেন্দ্র রয়েছে।
১৫ ই আগস্ট ২০১৪-তে এমবিএস ওয়েস্ট ভবন পুনর্নির্মাণের ৫০মিলিয়ন ইউরো ব্যয়ের অনুমোদন হয়েছে। এই কৌশলগত বিকাশ ম্যানচেস্টার করিডোর নামে পরিচিত শহরের দক্ষিণ গেটওয়ে বরাবর বিশ্বের কয়েকটি আধুনিক ক্যাম্পাস সুবিধা তৈরির জন্য বিশ্ববিদ্যালয়ের দশ বছরের, billion 1 বিলিয়ন ক্যাম্পাস মাস্টারপ্ল্যানের অংশ গঠন করে। সম্মলিত পরিকল্পনা অনুযায়ী ২০১৫ সালের মাঝামাঝি সময়ে এই উন্নয়নটি চালু হওয়ার সাথে সাথে ছোট সংসস্কার কাজগুলো শুরু হয় । এমবিএস পুনর্নির্মাণ কাজের বিস্তৃত প্রকল্পটি ২০১৮ সালের প্রথম দিকে শেষ হওয়ার কারণে চূড়ান্ত পর্যায়ে পর্যায়ক্রমে সমাপ্ত হয়। পরিকল্পনাগুলি অক্সফোর্ড রোডে ডাবল-উচ্চতা গ্লাসযুক্ত সামনের অংশ সহ ১৪ টি ইউনিট তৈরি করতে বিদ্যমান পূর্ববর্তী কেন্দ্রটি পুনর্গঠন করে। বিভিন্ন ইউনিট বিশ্ববিদ্যালয়, ব্যবসায় বিদ্যালয়ে শিক্ষার্থী, কর্মচারী এবং দর্শনার্থীদের জন্য খুচরা, খাবার ও বিনোদনের মিশ্র অফার তৈরি করবে। অফারটি নতুন হোটেল এবং বর্ধিত ম্যানচেস্টার বিজনেস স্কুল এক্সিকিউটিভ এডুকেশন সেন্টারের পরিপূরক হবে, উভয়ই প্রথম পর্বের অংশ হিসাবে তৈরি করা হচ্ছে, যা এপ্রিল ২০১৩ সালে নির্মাণের সাথে পরবর্তীকালে ২০১৪ সালে শুরু হওয়ার সাথে সাথে পরিকল্পনার সম্মতি লাভ করেছিল। খুচরা ও অবসর ছাড়াও, দ্বিতীয় ধাপে অক্সফোর্ড রোডের ওপারে একটি লিঙ্ক সেতু অপসারণের জন্য অঞ্চলটির দৃশ্য এবং আলোর স্তর উন্নত করা অন্তর্ভুক্ত রয়েছে। ফুটপাত প্রশস্তকরণের মতো জনসমাজের ক্ষেত্রের উন্নতি পথচারী, সাইক্লিস্ট এবং পাবলিক ট্রান্সপোর্ট ব্যবহারকারীদের জন্য ক্ষেত্রটিকে বাড়িয়ে তুলবে। দ্বিতীয় পর্যায়ে পুনর্নির্মাণের মধ্যে উল্লেখযোগ্যভাবে উন্নত শিক্ষাদান এবং প্রশাসনিক আবাসন, একটি নতুন লার্নিং লাইব্রেরি এবং এমবিএস সুবিধার এন্টারপ্রাইজ জোন তৈরির জন্য প্রায় ২ লাখ বর্গফুটের ক্যাম্পাস পুনর্নির্মাণও অন্তর্ভুক্ত রয়েছে।
গবেষণা
২০০১ সালে রিসার্চ অ্যাসেসমেন্ট এক্সসারসাইজ 'পুরানো' ম্যানচেস্টার বিজনেস স্কুল এবং ম্যানচেস্টার স্কুল অফ ম্যানেজমেন্ট উভয়কেই ৫ স্টার রেটিং দেওয়া হয়েছিল। ম্যানচেস্টার স্কুল অফ অ্যাকাউন্টিং অ্যান্ড ফিনান্স, যুক্তরাজ্যের দুটি মাত্র অ্যাকাউন্টিং এবং ফিনান্স স্কুলগুলির মধ্যে একটি হ'ল আরএই দ্বারা ৬ * হিসাবে রেট করা হয়েছে (অর্থাৎ টানা দুই পিরিয়ডের জন্য আরএই ৫* রেটিং সহ)। ২০০৮ সালে অ্যাকাউন্টিং অ্যান্ড ফিনান্সের দ্বারা প্রকাশিত একটি সমীক্ষা অনুসারে, এমবিএসকে "অ্যাকাউন্টিং গবেষণার জন্য বিশ্বের প্রথম স্থান" হিসাবে স্থান দেওয়া হয়েছে।
ম্যানচেস্টার আন্তর্জাতিক স্ট্যান্ডিং বিভিন্ন গবেষণা কেন্দ্র রয়েছে। এর মধ্যে সিদ্ধান্ত বিজ্ঞান, কর্মসংস্থান এবং শ্রম অধ্যয়ন, প্রযুক্তি পরিচালনা ও উদ্ভাবন এবং সমালোচনামূলক পরিচালন অধ্যয়ন সম্পর্কিত ক্ষেত্রগুলি অন্তর্ভুক্ত রয়েছে। বিশ্বের শীর্ষস্থানীয় খ্যাতি অর্জনকারী এর অধ্যাপকদের মধ্যে হলেন ফিওনা ডিভাইন (সমাজবিজ্ঞান), লূক জর্জিও (নীতি), আয়ান মাইলস (প্রযুক্তিগত উদ্ভাবন এবং সামাজিক পরিবর্তন), জিওভান্নি দোশি (উদ্ভাবনী অর্থনীতি), পল জ্যাকসন (কর্পোরেট যোগাযোগ), জোসেফ স্টিগ্লিটজ (অর্থনীতি), টমাস কির্চামায়ার (কর্পোরেট কৌশল / পরিচালনা), কলিন টালবট (জন নীতি ও পরিচালনা), জিকিয়ং কং (বিপণন), জন হাসার্ড (সংস্থা স্টাডিজ), মিক মার্চিংটন (এইচআরএম), জিল রুবারি এফবিএ (কর্মসংস্থান স্টাডিজ), ট্রেভর উড-হার্পার (ইনফরমেশন সিস্টেমস), পিটার কাওয়ালেক (ইনফরমেশন সিস্টেমস এবং স্ট্র্যাটেজি), মারিয়া নেদেভা (ইনোভেশন ম্যানেজমেন্ট), অ্যান্ড্রু স্টার্ক (ফিনান্স), এবং রিচার্ড হুইটলি (বিজনেস সিস্টেম)। কারেল উইলিয়ামস বর্তমানে সামাজিক পরিবর্তনের গবেষণার জন্য সিআরইএসসি নামে একটি নতুন কেন্দ্র চালু করেছে।
উল্লেখযোগ্য শিক্ষাবিদ
মাইকেল আর্ল, এমবিএসের প্রাক্তন প্রভাষক, এখন অক্সফোর্ডের টেম্পলটন কলেজের ডিন
বহিঃসংযোগ
অ্যালায়েন্স ম্যানচেস্টার বিজনেস স্কুল - দাফতরিক ওয়েবসাইট
রাসীপুরম কৃষ্ণস্বামী লক্ষ্মণ
রাসীপুরম কৃষ্ণস্বামী লক্ষ্মণ (ರಾಶಿಪುರಂ ಕೃಷ್ಣಸ್ವಾಮಿ ಲಕ್ಷ್ಮಣ್ ಅಯ್ಯರ್) (২৪শে অক্টোবর, ১৯২১ – ২৬শে জানুয়ারি, ২০১৫) একজন ভারতীয় ব্যঙ্গশিল্পী ও কার্টুনশিল্পী ছিলেন। তিনি দ্য কমন ম্যান নামক তার বিখ্যাত কার্টুন চরিত্রের সৃষ্টিকর্তা হিসেবে এবং দ্য টাইমস অব ইন্ডিয়া সংবাদপত্রের ইয়ু সেইড ইট নামক  দৈনিক কার্টুন প্রচ্ছদটির জন্য বিখ্যাত ও জনপ্রিয় ছিলেন।
প্রথম জীবন
রাসীপুরম কৃষ্ণস্বামী লক্ষ্মণ ১৯২১ খ্রিষ্টাব্দে ব্রিটিশ ভারতের মহীশূর রাজ্যে এক তামিল আইয়ার ব্রাহ্মণ পরিবারে জন্মগ্রহণ করেন। তার পিতা একটি বিদ্যালয়ের প্রধান শিক্ষক ছিলেন। পিতার ছয় পুত্রের মধ্যে তিনি সর্বকনিষ্ঠ ছিলেন। তার ভ্রাতা রাসীপুরম কৃষ্ণস্বামী নারায়ণস্বামী একজন বিখ্যাত ঔপন্যাসিক। লক্ষ্মণের শৈশবেই তার পিতার মস্তিষ্কে আকস্মিক রক্তক্ষরণের ফলে পঙ্গুত্ব ও এক বছর পরে মৃত্যু ঘটে।
শৈশব থেকে লক্ষ্মণ দ্য স্ট্র্যান্ড, পাঞ্চ, বাইস্ট্যান্ডার, ওয়াইড ওয়ার্ল্ড, টিট-বিটস প্রভৃতি পত্রিকাগুলিতে প্রকাশিত চিত্রগুলি দ্বারা মুগ্ধ হতেন। শীঘ্রই তিনি বাড়ির সর্বত্র ও বিদ্যালয়ে তার শিক্ষক ও অন্যান্যদের নিয়ে ক্যারিকাঁচার আঁকা শুরু করেন। দ্য হিন্দু পত্রিকায় মাঝে মধ্যে প্রকাশিত ডেভিড লোর কার্টুন চিত্রগুলি দ্বারা তিনি এই সময় বহুলাংশে প্রভাবিত হন।
বিদ্যালয়ে শিক্ষালাভ শেষ করে তিনি চিত্রশিল্প শিক্ষার উদ্দেশ্যে বম্বে শহরে অবস্থিত স্যার জে. জে. ইনস্টিটিউট অব অ্যাপ্লাইড আর্ট নামক প্রতিষ্ঠানে ভর্তির জন্য আবেদন করেন, কিন্তু কর্তৃপক্ষ তার চিত্রের মধ্যে কোন প্রতিভার সন্ধান না পেয়ে তাকে ভর্তি করতে অস্বীকার করেন। এরপর তিনি মহীশূর বিশ্ববিদ্যালয় থেকে বি. এ. পাশ করেন।
কর্মজীবন
মহীশূর বিশ্ববিদ্যালয়ে পড়ার সময় তিনি স্বরাজ্য নামক একটি পত্রিকায় কার্টুনিস্ট হিসেবে এবং এছাড়া পৌরাণিক চরিত্র নারদের ওপর ভিত্তি করে নির্মিত একটি অ্যানিমেটেড চলচ্চিত্রে কাজ করেন। এছাড়া এই সময় তিনি ব্লিৎজ, দ্য হিন্দু, স্বতন্ত্র প্রভৃতি সংবাদপত্রে কার্টুন চিত্রশিল্পী হিসেবে যোগ দেন। এছাড়া তিনি কোরভঞ্জি নামক কন্নড় ভাষার একটি ব্যঙ্গ পত্রিকাতেও কার্টুন চিত্রশিল্পী হিসেবে কাজ করেন। তার জীবনের প্রথম কোন পত্রিকার সর্বক্ষণের কর্মী হিসেবে তিনি বম্বে শহরে দ্য ফ্রি প্রেস জার্নাল পত্রিকার জন্য রাজনৈতিক কার্টুনিস্ট পদে যোগ দেন। এই সময় বাল ঠাকরে তার কার্টুনিস্ট সহকর্মী ছিলেন। লক্ষ্মণ পরবর্তীকালে দ্য টাইমস অব ইন্ডিয়ার বম্বে অফিসে যোগদান করেন ও জীবনের পরবর্তী পঞ্চাশ বছর এই সংবাদপত্রের কার্টুনিস্ট হিসেবে কাজ করেন। এই সময় তিনি তার দ্য কমন ম্যান কার্টুন চরিত্রটি সৃষ্টি করেন। একজন সাধারণ ভারতীয়ের চোখ দিয়ে ভারতীয় গণতন্ত্রের গড়ে ওঠার কাহিনী তিনি এই চরিত্রের মাধ্যমে ফুটিয়ে তোলেন। রাজনৈতিক ব্যক্তিত্বদের ব্যঙ্গচিত্রের মধ্যে দিয়ে দুর্নীতির বিরুদ্ধে দ্য কমন ম্যান চরিত্রটি একটি দুর্নীতি বিরোধী প্রতিবাদের প্রতীক হিসেবে পরিণত হয়।
১৯৫৪ খ্রিষ্টাব্দে তিনি এশিয়ান পেন্টস কোম্পানির জন্য তিনি গাট্টু নামক একটি জনপ্রিয় ম্যাসকট সৃষ্টি করেন। এছাড়া তিনি দ্য হোটেল রিভিয়েরা সহ বেশ কিছু উপন্যাসও রচনা করেন। তার কার্টুন চরিত্রগুলি মিস্টার অ্যান্ড মিসেস ৫৫ সহ বেশ কিছু হিন্দি এবং কামরাজ নামক তেলুগু চলচ্চিত্রে দৃশ্যায়িত করা হয়। তার সৃষ্ট কার্টুন চরিত্রগুলি মালগুড়ি ডেজ নামক বিখ্যাত টেলিভিশন ধারাবাহিকেও দেখানো হয়।
শেষ জীবন
২০০৩ খ্রিষ্টাব্দের সেপ্টেম্বর মাসে মস্তিষ্কের রক্তক্ষরণের ফলে তার শরীরের বাম দিক পঙ্গু হয়ে যায়। এই অবস্থা থেকে সামান্য সুস্থতা লাভ করলেও ২০১০ খ্রিষ্টাব্দের ২০ শে জুন তাকে মুম্বই শহরের ব্রীচ ক্যান্ডি হাসপাতালে ভর্তি করা হয়। ২০১০ খ্রিষ্টাব্দের পর থেকে বেশ কয়েকবার মস্তিষ্কের রক্তক্ষরণের কারণে তিনি অসুস্থ হয়ে পড়েন।
মৃত্যু
মূত্রনালীতে সংক্রমণ থেকে শরীরের বিভিন্ন অঙ্গের বৈকল্যের কারণে ২০১৫ খ্রিষ্টাব্দের ২৩শে জানুয়ারি তাকে পুণের একটি হাসপাতালে ভর্তি করা হয়। ২৬শে জানুয়ারি তার শারীরিক অবস্থার অবনতি ঘটায় তার মৃত্যু ঘটে । মহারাষ্ট্রের মুখ্যমন্ত্রী দেবেন্দ্র ফড়নবিস লক্ষ্মণের রাষ্ট্রীয় সৎকারের কথা ঘোষণা করেন। লক্ষ্মণের মরদেহ সিম্বায়োসিস ইন্টারন্যাশনাল ইউনিভার্সিটিতে অবস্থিত দ্য কমন ম্যানের মূর্তির নিকটে রাখা হয় এবং পরে বৈকুন্ঠ শ্মশানে তাকে রাষ্ট্রীয় মর্যাদায় সৎকার করা হয়।
পুরস্কার ও সম্মাননা
ভারত সরকার লক্ষ্মণকে ১৯৭৩ খ্রিষ্টাব্দে পদ্মভূষণ ও ২০০৫ খ্রিষ্টাব্দে পদ্মবিভূষণ সম্মানে ভূষিত করে। ১৯৮৪ খ্রিষ্টাব্দে সাংবাদিকতা, সাহিত্য এবং যোগাযোগে উদ্ভাবনী কলা বিভাগে তাকে রামোন ম্যাগসেসে পুরস্কার পুরস্কারে ভূষিত করা হয়। ২০০৮ খ্রিষ্টাব্দে সিএনএন আইবিএন টিভি১৮ এর তরফ থেকে তাকে সাংবাদিকতায় লাইফটাইম অ্যাচিভমেন্ট পুরস্কার প্রদান করা হয়। ২০১২ খ্রিষ্টাব্দে আর্ট অ্যান্ড মিউজিক ফাইন্ডেশনের তরফ থেকে তাকে পুণে পণ্ডিত পুরস্কার প্রদান করা হয়। ২০০৪ খ্রিষ্টাব্দে মহীশূর বিশ্ববিদ্যালয় তাকে সাম্মানিক ডক্টরেট উপাধি প্রদান করে। পুনের সিম্বায়োসিস ইন্টারন্যাশনাল ইউনিভার্সিটিতে তার নামাঙ্কিত একটি চেয়ারের সৃষ্টি করা হয়েছে।
সত্যরাম মজুমদারের মঠ
সত্যরাম মজুমদারের মঠ (নাওড়া মঠ নামেও পরিচিত) বাংলাদেশের চাঁদপুর জেলার একটি প্রত্নতাত্ত্বিক স্থাপনা। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
অবস্থান
সত্যরাম মজুমদারের মঠ চাঁদপুর জেলা জেলার শাহরাস্তি উপজেলার নাওড়া গ্রামে অবস্থিত।
ইতিহাস
তিন শতাধিক বছরের পুরনো এই মঠ সাহাপুর রাজবাড়ির দেওয়ান সত্যরাম মজুমদার ১৭৯১ সালে নির্মাণ করেন। তবে এর প্রতিষ্ঠাতাকে নিয়ে দ্বিমত রয়েছে। কারো কারো মতে এই মঠটির প্রতিষ্ঠাতা জমিদার শৈলনাথ মজুমদার, যিনি তার মায়ের সমাধির উপর স্মৃতিস্তম্ভ হিসেবে মঠটি তৈরি করেছিলেন।
বর্তমান অবস্থা
চাঁদপুর জেলা ব্র্যান্ডিংয়ের আওতায় বর্তমানে নাওড়া মঠকে নতুন আঙ্গিকে সাজানোর কার্যক্রম হাতে নেওয়া হয়েছে।বর্তমানে এর আশপাশ পরিষ্কার পরিচ্ছন করে নতুন আঙ্গিকে পুনঃনির্মাণ করা হচ্ছে।
কুছ রং প্যায়ার কে অ্যায়সে ভি
কুছ রং প্যায়ার কে অ্যায়সে ভি (कुछ रंग प्यार के ऐसे भी সনি টিভিতে প্রচারিত একটি ভারতীয় রোমান্টিক টেলিভিশন সিরিজ। এটি ২৯ ফেব্রুয়ারি ২০১৬ এ প্রিমিয়ার হয়েছিল এবং ২ নভেম্বরতু স্থায়ী করে ২ শে নভেম্বর ২০১৭ এ এয়ার অফ হয়েছিল। এতে অভিনয় করেছেন শাহির শেখ, এরিকা ফার্নান্দেস এবং সুপ্রিয়া পিলগাঁওকার।
কাহিনী
এই অনুষ্ঠানটি দিল্লিতে সেট করা হয়েছে এবং এটি একটি ব্যবসায়িক ব্যবসায়ী দেবরথ "দেব" দীক্ষিত এবং মধ্যবিত্ত পরিবারের পুষ্টিবিদ ডঃ সোনাক্ষী বোসকে ঘিরে।
দেব তার পরিবারের প্রতি নিবেদিত একটি গুরুতর, সংরক্ষিত ওয়ার্কাহোলিক। অন্যদিকে সোনাক্ষী হলেন একজন বাঙালি পরিবারের একজন বুবলি, যত্নশীল এবং সাহসী ডাক্তার এবং তার ডায়েট এবং স্বাস্থ্যের উপর নজর রাখার জন্য দেব তাকে ইশ্বরী স্থায়ী পরামর্শক পুষ্টিবিদ হিসাবে নিযুক্ত করেছেন।
প্রাথমিকভাবে, ইশ্বরী এবং দেব উভয়ই সোনাক্ষীর প্রতি উদাসীন হলেও ধীরে ধীরে তার সাথে একটি বন্ধন গঠন করে। বিষয়গুলি ঘুরে দাঁড়ায় যখন একটি গুরুতর দুর্ঘটনার সাথে সোনার দেখা হয় এবং দেব তাকে রক্ষা করেন এবং তার যত্ন নেন, কারণ তিনি অবশ্যম্ভাবী তার প্রেমে পড়ে যান। অন্যদিকে দেব প্রকৃতির দিক থেকে খুব ব্যক্তিগত ব্যক্তি হয়ে সোনাক্ষীতে এক মহান বন্ধুকে খুঁজে পেয়ে তাকে বিশ্বাস করেন, ধীরে ধীরে তার হয়ে পড়েছিলেন কিন্তু তা উপলব্ধি করেননি। যাইহোক, সোনাক্ষীকে হৃদয় ভেঙে ফেলে নাতাশা নামে এক ধনী ব্যবসায়ীের সাথে তার জোট স্থির হয়ে পড়ে। অবশেষে তাদের বাগদানের একদিন আগে দেব বুঝতে পেরেছিলেন যে তিনি সোনাকে ভালবাসেন এবং জোট ভেঙে তার প্রতি তার ভালবাসার কথা স্বীকার করেছেন।
বেশ কয়েকদিনের রোম্যান্স এবং লুকোচুরির পরে ইশ্বরী দেব এবং সোনাক্ষীর সম্পর্কের কথা জানতে পেরে অনিচ্ছাকৃতভাবে তাদের জোটে রাজি হন তবে শীঘ্রই হতাশায় ডুবে যায়, ছেলের জীবনে অন্য কোনও মহিলার জন্য জায়গা তৈরি করতে অসুবিধা হয়। মায়ের অসম্মতি অনুভব করে দেব সোনাক্ষীর সাথে সম্পর্ক ছিন্ন করলেন।
তীব্রভাবে এগিয়ে যেতে দ্বিধাগ্রস্ত, সোনাক্ষী শীঘ্রই অন্য একজনের সাথে জড়িয়ে পড়ার সিদ্ধান্ত নেন। এটি দেবকে প্রান্তে নিয়ে যায় এবং তার বাগদানের সংবাদ সম্পর্কে অস্বীকার করে তিনি তাকে লাঠিপেটা শুরু করেন। সে তার দু: খ দমনে হতাশায় পড়ে এবং পান করে। দেব তার বাগদানের সময় একটি দৃশ্য তৈরি করে অজ্ঞান হয়ে পড়ে যান। দেবের অবস্থা দেখে সোনা আলাদা হয়ে গেল, ফিরে যাওয়ার সাথে সাথে তার ব্যস্ততা শেষ করে এবং তাকে বাড়িতে নিয়ে যায়। এই ইশ্বরীটি দেখে সে বুঝতে পারে যে সে কতটা স্বার্থপর ছিল এবং দেবকে সোনাক্ষীকে ঘরে আনতে বলে। একজন স্বাচ্ছন্দ্যময় দেব তার প্রেমিকার কাছে প্রস্তাব দেয় কিন্তু সোনাক্ষী দেবের চেয়েও বেশি আঘাত পেয়েছিল এবং তাকে বলে যে তারা শেষ হয়ে গেছে। দেব এবং ইশ্বরী বোস পরিবারের পক্ষ থেকে অনেক ক্ষমা চাওয়ার পরে রাজি হন এবং আড়ম্বরপূর্ণ এবং অনুষ্ঠানের মাধ্যমে বিয়ে হয়।
যাইহোক, যদিও বিবাহটি সুখী এবং রোমান্টিকভাবে শুরু হয়, ধীরে ধীরে ইশ্বরী অভ্যন্তরীণ নিরাপত্তাহীনতা, পরিবারের অন্যান্য সদস্যদের কারসাজি এবং ভুল বোঝাবুঝির ফলে দেব এবং সোনাক্ষীর বিচ্ছেদ হয় এবং এক দু: খিত সোনা এবং তার পরিবার দিল্লি ছেড়ে কলকাতায় চলে যায়।
সাত বছর পরে অ্যাড
সোনাক্ষী এখন ব্যবসায়ী ও দেব থেকে ছয় বছরের সুহানা, তার মেয়ে। বোনের পরিবারকে সোনার কাজের কারণে দিল্লিতে ফিরতে হয়েছিল, এবং দেবকে দিল্লিতে থাকেন বলে তার মেয়েকে জানানো তার দায়িত্ব হিসাবে গ্রহণ করে। সোনাক্ষি অনিবার্যভাবে ফিরে আসার সাথে সাথে একটি পুরস্কার অনুষ্ঠানে তার প্রাক্তন স্বামীর সাথে দেখা করে বুঝতে পেরেছিলেন যে তিনি একটি আপাতদৃষ্টিতে স্বার্থপর, নির্লিপ্ত এবং সম্পূর্ণ আলাদা মানুষে রূপান্তরিত হয়েছেন। আরও সুযোগ সভা, মারামারি এবং তর্ক-বিতর্কের পরে, আস্তে আস্তে দেব বুঝতে পারলেন যে সুহানা তার মেয়ে এবং তার কাছে তার পরিচয় প্রকাশ করে। অনেক দ্বিধা সহকারে, শিশুটি শেষ পর্যন্ত তাকে তার পিতা হিসাবে গ্রহণ করে এবং তার বাবা-মাকে বলে যে তারা তার জন্য একসাথে থাকতে হবে। দেব এবং সোনা এতে একমত হতে বাধ্য হয় এবং তারা প্রতি এক সপ্তাহের জন্য একে অপরের বাড়িতে বসবাস শুরু করে। আস্তে আস্তে এগুলি আরও কাছাকাছি বাড়তে শুরু করে এবং ইশ্বরী শীঘ্রই সোনাকে আদর করতে শুরু করার সাথে সাথে তার যে ভুল হয়েছিল তা বুঝতে পারে।
দেব সোনাক্ষীর প্রতি তার ভালবাসা উপলব্ধি করে এবং অন্য মেয়ের সাথে তার বাগদান ঠিক করে দেয় যাতে সোনাকেও তার অনুভূতি উপলব্ধি করতে পারে। বাগদানটি ভেঙে যাওয়ার সাথে সাথে তিনি বৃষ্টিতে তার কাছে প্রস্তাব দেন এবং তারা আলিঙ্গন করে একে অপরের প্রতি তাদের ভালবাসা প্রকাশ করে। দম্পতি পুনরায় মিলিত হয় এবং কিছুক্ষণ পরে, সোনা তার এবং দেবের পুত্র শুভকে জন্ম দেয়।
ছয় মাস পরে অ্যাড
দেব এবং সোনাক্ষী বাচ্চাদের এবং তাদের কাজ একই সাথে পরিচালনা করতে অসুবিধে করছেন। ছেলেমেয়েদের লালন-পালনের বিষয়ে উদ্বিগ্ন হয়ে ইশ্বরী সোনাক্ষীকে তার চাকরি ছেড়ে শুভ ও সুহানার দেখাশোনার জন্য ঘরে থাকতে বলেন। যাইহোক, দেব তার কাজের প্রতি সোনাক্ষীর প্রেম সম্পর্কে ভাল জানেন, তাই তিনি নিজেই কাজ বন্ধ করে দেন এবং বাচ্চাদের এবং পরিবারের পরিচালনা করতে বাড়িতে থাকেন। প্রাথমিকভাবে পরিবারের সদস্যদের মধ্যে প্রচুর দ্বন্দ্ব দেখা যায় তবে দেব ও সোনাক্ষী তাদের সিদ্ধান্তকে ন্যায়সঙ্গত করতে কোনও আপত্তিই রাখেন না। অবশেষে, অনেক লড়াইয়ের পরে, তাদের দৃষ্টিভঙ্গি এবং একে অপরের প্রতি ভালবাসা সবাই বুঝতে পারে এবং শোটি একটি সুখী নোটে শেষ হয়।
কোয়ান্টাম টেলিপোর্টেশন
থাম্ব|upright=1.5|পরিকল্পিত ভিডিও কোয়ান্টাম টেলিপোর্টেশনের পৃথক পদক্ষেপগুলি প্রদর্শন করছে। একটি কোয়ান্টাম অবস্থা কিউ (Q) স্টেশন এ (A) থেকে স্টেশন বি (B) তে প্রেরণ করা হয় উৎস এস (S) দ্বারা সৃষ্ট এক জোড়া বিজড়ন কণা ব্যবহার করে। স্টেশন এ (A) তার দুটি কণা পরিমাপ করে এবং ফলাফলটি স্টেশন বি (B)-তে যোগাযোগ করে, যা প্রাপ্ত বার্তার উপর ভিত্তি করে একটি উপযুক্ত ডিভাইস বেছে নেয়। যন্ত্রটির ক্রিয়াকলাপের কারণে, বি (B) স্টেশনের কণার অবস্থা কিউ (Q)-তে পরিণত হয়। কোয়ান্টাম টেলিপোর্টেশন হল একটি প্রেরক থেকে কিছু দূরের একটি গ্রাহকে কোয়ান্টাম তথ্য স্থানান্তর করার একটি কৌশল। যদিও টেলিপোর্টেশনকে সাধারনত বৈজ্ঞানিক কল্পকাহিনীতে ভৌত বস্তুকে এক স্থান থেকে অন্য স্থানে স্থানান্তর করার উপায় হিসাবে চিত্রিত করা হয়, তবে কোয়ান্টাম টেলিপোর্টেশন শুধুমাত্র কোয়ান্টাম তথ্য স্থানান্তর করে। যে নির্দিষ্ট কোয়ান্টাম অবস্থাটি স্থানান্তরিত হচ্ছে তা প্রেরকের জানার প্রয়োজন হয় না। অধিকন্তু, প্রাপকের অবস্থান অজানা হতে পারে, তবে কোয়ান্টাম টেলিপোর্টেশন সম্পূর্ণ করতে, প্রেরক থেকে প্রাপকের কাছে ধ্রুপদী তথ্য পাঠাতে হবে। যেহেতু ধ্রুপদী তথ্য পাঠাতে হবে, সেহেতু কোয়ান্টাম টেলিপোর্টেশন আলোর গতির চেয়ে দ্রুত ঘটতে পারে না।
কোয়ান্টাম টেলিপোর্টেশন অনুসন্ধানের জন্য প্রথম বৈজ্ঞানিক নিবন্ধগুলির মধ্যে একটি হল ১৯৯৩ খ্রিস্টাব্দে সি. এইচ. বেনেট, জি. ব্রাসার্ড, সি. ক্রেপিউ, আর. জোজসা, এ. পেরেস ও ডব্লিউ. কে. ওয়াটার্স কর্তৃক প্রকাশিত "টেলিপোর্টিং অ্যান আননোন কোয়ান্টাম স্টেট ভায়া ডুয়াল ক্লাসিক্যাল অ্যান্ড আইনস্টাইন-পোডলস্কি-রোজেন চ্যানেল", যেখানে তারা কোয়ান্টাম তথ্য প্রেরণ/গ্রহণের জন্য দ্বৈত যোগাযোগ পদ্ধতি ব্যবহার করার প্রস্তাব করেছেন। এটি ১৯৯৭ খ্রিস্টাব্দে যথাক্রমে স্যান্ডু পোপেস্কু ও অ্যান্টন সাইলিঙারের নেতৃত্বে দুটি গবেষণা দল দ্বারা পরীক্ষামূলকভাবে বাস্তবায়িত করা হয়েছিল।
মহাকাশ-ভিত্তিক কোয়ান্টাম টেলিপোর্টেশনের জন্য মিছিউস উপগ্রহ ব্যবহার করে চিয়েন-ওয়েই ফানের দল দ্বারা টেলিপোর্টেশনের দীর্ঘতম দূরত্ব ১,৪০০ কিমি (৮৭০ মাইল) সহ তথ্য বিষয়বস্তুতে - ফোটন, পরমাণু, ইলেকট্রন ও সুপারকন্ডাক্টিং সার্কিট সহ - কোয়ান্টাম টেলিপোর্টেশনের পরীক্ষামূলক নির্ণয় করা হয়েছে।
পুরুষ মানুষ
থাম্ব|330x330পিক্সেল|আফ্রিকান-আমেরিকান একজন পুরুষ (অভিনেতা মাইকেল এ্যালি) পুরুষ হলো মানবজাতির পুং জাতীয় সদস্য। 'পুরুষ' শব্দটি পুং জাতীয় মানুষের প্রাপ্তবয়স্ক সদস্যদের জন্য সংরক্ষিত। 'ছেলে' বলতে পুরুষের শৈশবকালীন পরিচয় বুঝায়। তবে কখনো কখনো পুরুষ শব্দটি সকল বয়সের পুরুষকে বুঝাতে ব্যবহার করা হয়। যেমনঃ "পুরুষদের বাস্কেটবল"।
বিশ্বের অন্যান্য অধিকাংশ পুং জাতীয় স্তন্যপায়ী প্রাণীদের মত পুরুষের জিনোমে সাধারণত তার মায়ের কাছ থেকে আসা X ক্রোমোসোম এবং বাবার কাছ থেকে আসা Y ক্রোমোসোম থাকে। পুরুষ ভ্রুণ নারী ভ্রুণের চেয়ে অনেক বেশি পরিমাণে এন্ড্রোজেন হরমোন এবং অল্প পরিমাণে ইস্ট্রজেন হরমোন উৎপাদন করে থাকে। সেক্স স্টেরয়েড তৈরীর পরিমাণে পার্থক্যের জন্য মূলত একজন নারী ও পুরুষের শারীরবৃত্তীয় পার্থক্য সৃষ্টি করে। বয়ঃসন্ধিকালে এন্ড্রোজেন তৈরীতে উদ্দীপনা দেয় এমন হরমোনসমূহ গৌণ যৌন বৈশিষ্ট্য সৃষ্টি করে। এভাবে যৌন বৈশিষ্ট্যে বড় রকমের প্রভেদ তৈরী হয়। তবে এই নিয়মের ব্যাতিক্রম ঘটে উভলিঙ্গ ও হিজড়াদের ক্ষেত্রে।
শব্দের ব্যুৎপত্তি
ইংরেজি "Man" শব্দটি প্রাক-ইন্দো-ইউরোপীয় শব্দ-মুল *man (সংস্কৃত/আভিস্তান manu বা মানু, স্লাভিক mǫž ) থেকে এসেছে। আরও সরাসরি শব্দটি পুরাতন ইংরেজি থেকে এসেছে। পুরাতন ইংরেজিতে এর একটি নির্দিষ্ট অর্থ ছিলো 'প্রাপ্তবয়স্ক পুরুষ'। এই শব্দের দ্বারা অনির্দিষ্ট লিঙ্গবাচক মানুষকেও বোঝাতো। পুরাতন ইংরেজিতে সর্বনাম man শব্দটি ব্যবহৃত হত যেমনটি আধুনিক জার্মান ভাষায় 'one' নামকরণের জন্য ব্যবহৃত হয়। (যেমনঃ বলা হয় যে, man muss mit den Wölfen heulen)। পুরাতন ইংরেজির এই রূপ প্রোটো-জার্মানিক *mannz "মানুষ, ব্যক্তি" হতে এসেছে, যা থেকে আরও কিছু জার্মান শব্দ এসেছে যেমন, Mann, স্বামী ", "man, এক (সর্বনাম), প্রাচীন নর্স maðr, এবং গোথিক মান্না ইত্যাদি। টাকটিয়াস অনুসারে জার্মানির উপজাতিদের পৌরাণিক জনকের নাম বলা হতো Mannus। *Manus হলো ইন্দো-ইউরোপীয় পুরাণ অনুসারে দুনিয়ার প্রথম মানুষ।
পুরুষত্ব
পুরুষত্ব শব্দ দ্বারা স্বাধারণত পুং জাতীয় মানুষের একটি অবস্থা বুঝায় যা সে বয়ঃসন্ধিকালের মধ্য দিয়ে অর্জন করে, সে গৌণ যৌন বৈশিষ্ট্য প্রাপ্ত হয় এবং একজন প্রাপ্তবয়স্ক পুরুষের গঠন লাভ করে। ইংরেজিভাষী দেশসমূহে প্রাপ্তবয়স্ক পুরুষ বুঝাতে বিভিন্ন শব্দ ব্যবহার করা হয়, যেমন: guy, dude, buddy, bloke, fellow, chap এবং কখনো boy বা lad ইত্যাদি। পুরুষত্ব শব্দটির সাথে পুরুষালী এবং পুরুষত্ব শব্দ চলে আসে, যা দ্বারা একজন পুরুষের গুণাবলী এবং লিঙ্গ ভূমিকা নির্দেশ করে।
জীববিজ্ঞান এবং সেক্স
মানুষের অনেক বৈশিষ্ট্যতে যৌন দ্বিরুপতা প্রদর্শিত হয়, যার অনেকের সাথে প্রজনন ক্ষমতার সাথে সরাসরি যোগাযোগ নেই, যদিও এই সমস্ত বৈশিষ্ট্য যৌন আকর্ষণে একটি উল্লেখযোগ্য ভূমিকা পালন করে। যৌন দ্বিরুপতার অভিব্যক্তি মানুষের উচ্চতা, ওজন এবং দেহের গঠনে খুঁজে পাওয়া যায়। যদিও এমন অনেক ঘটনা আছে যার সাথে সামগ্রিক বিষয়ের সাদৃশ্য নাও থাকতে পারে। যেমনঃ নারীর চেয়ে পুরুষের লম্বা হওয়ার ঝোঁক বেশি, কিন্তু উভয় ক্ষেত্রে এমন অনেক নারী ও পুরুষ আছে যাদের উচ্চতা মধ্যম পরিসীমায়।
পুরুষের গৌণ যৌন বৈশিষ্ট্যের কিছু উদাহরণ দেওয়া হলো যা একজন ছেলে অর্জন করে পুরুষ হয়ে উঠে। বাম|থাম্ব|231x231পিক্সেল|লিওনার্দো দ্যা ভিঞ্চির আঁকা [[ভিত্রুভিয়ানো মানব|Vitruvian Man নামক চিত্র, যেখানে একজন পুরুষের অঙ্গাঙ্গি অনুপাত দেখানো হচ্ছে। ]]
যৌন বৈশিষ্ট্য
মানবজাতির মধ্যে একজন ব্যক্তির লিঙ্গ নির্ধারিত হয় নিষেকের সময় শুক্রাণুতে অবস্থিত জেনেটিক উপাদানের মাধ্যমে। যদি একটি শুক্রাণু কোষ নিষেকের সময় X ক্রোমোসোম নিয়ে এসে ডিম্বানুর সাথে মিলিত হয় তবে গর্ভের সন্তান মেয়ে (XX) হবে। যদি শুক্রাণুটি Y ক্রোমোসোম বহন করে তবে সন্তান হবে ছেলে (XY)। যাদের জিনগত গঠন এরকম হয় না তারা উভলিঙ্গ বা হিজড়া হিসেবে জন্মে।
XY হিসেবের মাধ্যমে লিঙ্গ নির্ধারণ করার এই পদ্ধতি অধিকাংশ স্তন্যপায়ীদের ক্ষেত্রে প্রযোজ্য। তবে এর বাইরেও অনেক পদ্ধতি আছে, যার মধ্যে কিছু নন-জেনেটিকও রয়েছে।
লিঙ্গ
একজন ব্যক্তি নিজেকে পুরুষ মনে করার জন্য অথবা তিনি পুরুষ হওয়ার জন্য শুধুমাত্র জৈবিক কারণ যথেষ্ট নয়। একজন উভলিঙ্গ ব্যক্তির শারীরিক বা জেনেটিক বৈশিষ্ট্য বিবেচনায় তাকে মিশ্র ধরনের বা একক ধরনের যৌন বৈশিষ্ট্য বিশিষ্ট মানুষ বলা যেতে পারে অথবা অন্যান্য ক্রাইটেরিয়া ব্যবহার করে তার লিঙ্গ নির্ধারণ করা যেতে পারে। অনেক হিজড়া ও ট্রান্স-সেক্সুয়াল (যারা এক ধরনের যৌন বৈশিষ্ট্য থাকার পর, তারা নিজেদের অন্য লিঙ্গের সদস্য মনে করে) ব্যক্তি আছেন, যাদের জন্মগত ভাবে মেয়ে নির্দেশ করলেও তাদের পুরুষ হিসেবে চিহ্নিত করা হয়। তবে সামাজিক, আইনগত এবং ব্যক্তিগত সঙ্গার ভিত্তিতে নানারকম বৈচিত্র্য লক্ষ্য করা যায়।
প্রজননতন্ত্র
পুরষের যৌন অঙ্গ তাদের প্রজনন তন্ত্রের অংশ। যা বীর্যথলি, বীর্যনালী, অন্ডকোষ, অন্ডকোষের থলি, পুরুষাঙ্গ এবং প্রস্টেট গ্রন্থির সমন্বয়ে গঠিত। পুরুষ প্রজনন তন্ত্রের অন্যতম কাজ হলো বীর্য তৈরী করা, যা শুক্রানু বহন করে। এই শুক্রানু মেয়েদের ডিম্বানুর সাথে মিলিত হয়। যখন শুক্রানু মহিলাদের জরায়ুতে প্রবেশ করে তখন ফ্যালোপিয়ান টিবে নিষেক ক্রিয়ার মাধ্যমে ডিম্বানু থেকে একটি ভ্রুণ বিকশিত হয়, যা শেষ পর্যন্ত শিশুতে পরিণত হয়। গর্ভকালীন সময়ে পুরুষ প্রজনন তন্ত্রের কোন অবদান নেই। তবুও পিতৃত্ব বা বংশ ব্যবস্থা আমাদের সমাজে আছে। পুরুষ প্রজনন ও সংশ্লিষ্ট অঙ্গ বিষয়ক জ্ঞানকে এন্ড্রোলোজি বলে। ডান|থাম্ব|200x200পিক্সেল|পুরুষের প্রজনন তন্ত্র বাম|থাম্ব|গিমসার দাগ ব্যবহার করে অংকিত পুরুষের ক্যারিওগ্রাম
সেক্স হরমোন
স্তন্যপায়ী প্রাণীদের যে হরমোন তাদের যৌন বিভেদ সৃষ্টিতে প্রভাব বিস্তার করে তাদের বলা হয় এন্ড্রোজেন (মূলত টেস্টোসটেরন), যা পরবর্তীতে ডিম্বকোষ বিকাশে উদ্দীপনা দেয়। যৌন নির্গুণ ভ্রূণের ক্ষেত্রে টেস্টোসটেরন হরমোন ভ্রুণে Wolffian নালী, লিঙ্গ এবং অণ্ডকোষের মধ্যে ল্যাবিওস্রোটাল ভাঁজের বন্ধ বিকাশে সহায়তা করে। আরও একটি যৌন বিভেদে প্রভাবকারী গুরুত্বপূর্ণ হরমোন হলো এন্টি-মুলেরিয়ান হরমোন। এই হরমোন মুলেরিয়ান নালী তৈরীতে সাহায্য করে।
অসুস্থতা
সাধারণভাবে পুরুষদের মধ্যে অনেকেই নারীদের সমজাতীয় রোগে ভুগে থাকেন। মেয়েদের তুলনায় পুরুষদের একটু বেশি অসুখ হয়। পুরুষদের আয়ুও নারীদের চেয়ে সামান্য কম, যদিও সাম্প্রতিক সময়ে এই বিভেদ কমে এসেছে।
পুরুষদের বয়ঃসন্ধিকালে গোনাডোট্রপিন হরমোনের সাথে টেস্টোসটেরন হরমোন পিটুইটারি গ্রন্থি থেকে নিঃসৃত হয়, যা স্পার্মাটোজেনেসিসকে উদ্দীপ্ত করে। এই সময় মহিলারা ইস্ট্রজেন ও প্রোজেসটেরন হরমোন দ্বারা প্রভাবিত হয়, যা তাদের পুরুষদের থেকে আলাদা বৈশিষ্ট্যময় করে তোলে।
পুরুষালী
থাম্ব|421x421পিক্সেল|মাইকেলাঞ্জেলোর তৈরি পশ্চিমা শিল্পকলার 'ডেভিড' নামক একটি ক্ল্যাসিক চিত্র, যেখানে একজন তরুন পুরুষকে দেখা যাচ্ছে। থাম্ব|359x359পিক্সেল|একজন জার্মান পুরুষের পেশীবহুল ছবি পুরুষালীর শিকড় ছড়িয়ে আছে জেনেটিক্সের মধ্যে। যদিও বিভিন্ন সংস্কৃতিতে এর বিভিন্ন রূপ দেখা যায়, তবে কিছু সাধারণ দৃষ্টিভঙ্গি সকল জায়গায় একই। কখনো কখনো লিঙ্গ বিশারদগণ 'অধিপত্যবাদী পুরুষালী' শব্দ ব্যবহার করেন প্রভাবশালী পুরুষালীর প্রকরণ আলাদা করতে। বিংশ শতাব্দীর মধ্যভাগে যুক্তরাষ্ট্রে, উদাহরণস্বরূপ, জন ওয়েন পুরুষালীর একটি রূপ সংগঠিত করেছিলেন, যেখানে আলবার্ট আইনস্টাইন একজন পুরুষ তান্ত্রিক এবং একই সাথে 'আধিপত্যবাদী" নন।
পৌরুষ বা সাহস পুংলিঙ্গের একটি রূপ বলা যায়। দৃঢ়তাসূচনা বা কারো অধিকার, দায়িত্বশীলতা, স্বার্থপরতা, নৈতিকতা, আন্তরিকতা ও সম্মানের জন্য উঠে দাঁড়ানো এর অন্তর্ভুক্ত বিষয়।
নৃবিজ্ঞান অনুযায়ী পুরুষালীর সামাজিক মর্যাদা ধন-সম্পদ, জাতি ও শ্রেণীর মতই। যেমনঃ পশ্চিমা সমাজে অধিক পুরুষালী বেশি মর্যাদা প্রদান করে। অনেক ইংরেজি শব্দ যেমন virtue ও virile (ইন্দো-ইউরোপীয় মূল হলো vir, এর অর্থ পুরুষ মানুষ) দ্বারা উক্ত বিষয় প্রতিফলিত হয়।  শারীরিক বা নৈতিক শক্তির সমন্বয় উহ্য থাকে। সাধারণত ছেলেদের চেয়ে প্রাপ্তবয়স্ক পুরুষদের সঙ্গে অধিক ভাবে যুক্ত করা হয়।
একটি মহান চুক্তি যা এখন পুংলিঙ্গ বৈশিষ্ট্য উন্নতকরণের সাথে সম্পৃক্ত। মানব জাতির মধ্যে যৌন পার্থক্য সৃষ্টি প্রক্রিয়া বিশেষত প্রজনন পদ্ধতির ভিন্নতা জন্মগত। Y ক্রোমোজোমের SRY জিন উক্ত পদ্ধতিতে হস্তক্ষেপ করে কিছু চেইন ক্রিয়া ঘটায়। যেমনঃ সব কিছুই সমান রাখা, টেস্টিস গঠনে অগ্রণী ভূমিকা রাখা, এন্ড্রোজেন উৎপাদন, মাস্কুলাইজেশন ও ভাইরিলাইজেশনের মাধ্যমে প্রি-নেটাল ও পোস্ট-নেটাল এর হরমোন প্রভাবের সীমা ইত্যাদি। কারণ মাস্কুলাইজেশন জন্মগত মেয়েলি ক্রিয়াকে জৈবিক ক্রিয়া থেকে পুননির্দেশিত করে। একে বলা হয় ডিফেমিনাইজেশন।
শিশুর লিঙ্গ বিকাশ ক্রিয়া নিয়ে ব্যাপক বিতর্ক আছে।
অনেক সংস্কৃতিতে দেখা যায় একজনের বৈশিষ্ট্যসূচক লিঙ্গ না হলে সামাজিক সমস্যা তৈরী হয়। যেমন, পুরুষদের মধ্যে যদি মেয়েলি আচরণ প্রকাশ পায় তবে সমাজ তাকে হেয় প্রতিপন্ন করে। একই ঘটনা দেখা যায় ঐ সমস্ত মেয়েদের ক্ষেত্রে যাদের মধ্যে পুরুষালী বৈশিষ্ট্য দেখা যায়। সমাজবিজ্ঞান অনুসারে এই ধরনের লেবেলিং করা ও শর্ত আরোপ করাকে জেন্ডার এজাম্পশন (লিঙ্গ অনুমান) বলা হয়। এটি সমাজিকিকরণের একটা অংশ। অতিরিক্ত পুরুষালী প্রকাশের সংশ্লিষ্ট নিন্দাকে 'ম্যাকিজমো' বা 'টেস্টোসটেরন বিষক্রিয়া' শব্দ দ্বারা সঙ্গায়িত করা যায়।
পুরুষালীর উন্নয়নে সামাজিকিকরণ ও জিনতাত্ত্বিকতার আপেক্ষিক ভূমিকার গুরুত্ব একটি চলমান বিতর্কের বিষয়। সামাজিক অবস্থা অবশ্যই বড় একটি প্রভাব ফেলতে সক্ষম। বিভিন্ন আঙ্গিক দেখা লক্ষ্য করা যায় যে অধিকাংশ সংস্কৃতিতে পুরুষালীর পরিচয় বিদ্যমান।
লিঙ্গ ভূমিকার ঐতিহাসিক উন্নয়ন বিভিন্ন ক্ষেত্র যেমন, আচরণগত জিনতত্ত্ব, বিবর্তনীয় মনোবিজ্ঞান, মানুষের বাস্তুসংস্থান ও সামাজিক জীববিজ্ঞান ইত্যাদির সাথে সম্বোধন করা যায়। সমস্ত মানব-সংস্কৃতি মনে হয় যেন লিঙ্গ ভূমিকার উন্নয়নে উৎসাহিত করে বিভিন্ন মাধ্যমে যেমন, সাহিত্য, পোশাক, গান ইত্যাদি। উদাহরণস্বরূপঃ হোমারের মহাকাব্য, কিং আর্থারের গল্প, কনফুসিয়াসের আদর্শ উপাখ্যান বা মুহাম্মাদের সিরাত ইত্যাদি। পুরুষালীর বিশেষায়িত চিকিৎসা পাওয়া যায় কিছু লেখায় যেমন, ভগবত গীতা বা বুশিদো'র লেখা হাগাকুরি তে।
সংস্কৃতি ও লিঙ্গ ভূমিকা
বাম|থাম্ব|পোপ ষোড়শ বেনেডিক্ট, তিনি রোমান ক্যাথলিকদের শীর্ষস্থানীয় ব্যক্তিত্ব। এই পদ শুধু পুরুষদের জন্য নির্দিষ্ট থাম্ব|200x200পিক্সেল|যুক্তরাষ্ট্রের প্রেসিডেন্ট জর্জ এইচ ডাব্লিউ বুশ, বারাক ওবামা, জর্জ ডাব্লিউ বুশ, বিল ক্লিনটন ও জিমি কার্টার। এই পর্যন্ত যুক্তরাষ্ট্রের সমস্ত প্রেসিডেন্ট পুরুষ প্রাগৈতিহাসিক সংস্কৃতিতে মনে করা হয় পুরুষদের কিছু অধিকৃত সামাজিক ও সাংস্কৃতিক ভূমিকা আছে। মানবজাতির বিভিন্ন দলে একই অবস্থা দেখা যায়। একদল শিকারীর সমাজে, পুরুষরা প্রায়ই ছিলো, যদি না তারা বড় কোন শিকার ধরার জন্য দায়ী হয়, পোষ্য প্রাণী ধরা ও লালন পালন করে, স্থায়ী নিবাস, বসতি প্রতিরক্ষা ও অন্যান্য কাজ যেখানে পুরুষের দেহ এবং শক্তিশালী স্থানিক-চেতনা খুব বেশি গুরুত্বপূর্ণ। কিছু নৃবিজ্ঞানী বিশ্বাস করেন যে এটা হলো পুরুষ জাতি যাদের নেতৃত্বে নিওথিলিক বিপ্লব ঘটেছিলো এবং পশুদের নিয়ে অন্তরঙ্গ জ্ঞান রাখার জন্য তারা হয়ে উঠে প্রাক-ঐতিহাসিক যুগের প্রথম পশু খামারের মালিক।
ইতিহাস জুড়ে সমাজে পুরুষদের ভূমিকা ব্যাপকভাবে পরিবর্তিত হয়েছে। কৃষিভিত্তিক সমাজ যখন পরিবর্তিত হয়ে গেলো, তখন পুরুষের পেশী শক্তির ওপর নির্ভরশীলতা অনেকাংশে কমে গেল। পুরুষদের জন্য ঐতিহ্যগত লিঙ্গভূমিকা কঠোর পরিশ্রমের দিক থেকে একই কাজ আধুনিক ও সহজ ভাবে করার দিকে ঝুঁকে গেল। গরীব শ্রমজীবিদের মধ্যে তাদের পরিবারের ভরণপোষণ মেটানো, বিশেষত শিল্প বিকাশ ও অর্থনৈতিক মন্দার সময়ে, তারা কয়েক ঘণ্টা ধরে বিভিন্ন ঝুকিপূর্ণ কাজ করতে অনেকটা বাধ্য হয়ে পড়ে। অনেক শিল্পোন্নত দেশে কম ঝুঁকিপূর্ণ কাজের দিকে অধিক আগ্রহ লক্ষ্য করা যায়। এই সমাজে জ্ঞান অর্জন করা ও আত্মনির্ভরশীল হওয়া সকল পুরুষদের লক্ষ্য হয়ে দাঁড়ায়।
লিঙ্গ ভূমিকার ভিন্নতা নির্ণয় ও তুলনা করতে পারসনের মডেল ব্যবহার করা হয়। মডেল ক পুরুষ ও নারীর পার্থক্য বর্ণনা করে, মডেল খ লিঙ্গ ভূমিকার পূর্নাঙ্গ বাঁধা ও সমস্যা বর্ণনা করে। যুক্তরাষ্ট্রের সংস্কৃতি ও অবকাঠামোর ওপর ভিত্তি করে এর উদাহরণ গ্রহণ করা যায়। বাস্তবে এমন চরম অবস্থান খুব কম পাওয়া যায়। প্রত্যেকের আলাদা আচরণ এই মেরুর মধ্যে পড়ে। সবচেয়ে কমন মডেল, যা যুক্তরাষ্ট্র ও যুক্তরাজ্যে বাস্তব জীবনে অনুসরণ করা হয়, তা হলো 'দ্বৈত বোঝা মডেল'।
একচেটিয়াভাবে পুরুষ ভূমিকা
কিছু পদ ও টাইটেল শুধুমাত্র পুরুষদের জন্য সংরক্ষিত আছে। যেমন: রোমান ক্যাথলিক গির্জার পোপ এবং বিশপ পুরুষ ছাড়া কেউ হতে পারে না। ক্যাথলিক গির্জা ছাড়াও অন্যান্য ধর্মের ধর্মগুরুদের ক্ষেত্রে একই বিষয় দেখা যায়। অনেক দেশে রাজা হওয়ার সুযোগ শুধু ছেলেদেরই থাকে। বংশের উত্তরাধিকার সূত্রে সবচেয়ে জ্যেষ্ঠ পুরুষ সন্তান পরবর্তী রাজা হয়ে থাকেন।
দণ্ডকারণ্য
দণ্ডকারণ্য রামায়ণোল্লিখিত বিশাল এক অরণ্যময় অঞ্চল যা মূলতঃ মধ্যপ্রদেশ, উড়িষ্যা, অন্ধ্রপ্রদেশ ও মহারাষ্ট্র এই চারটি রাজ্য ব্যাপী বিস্তৃত। এর মোট আয়তন ২০৭১২০ বর্গ কিলোমিটার। ১৯৫৭ সালে ভারত সরকারের পরিচালনায় ও তত্ত্বাবধানে মধ্যপ্রদেশের বস্তার জেলা এবং উড়িষ্যার কোরাপুট ও কালাহান্ডি জেলা নিয়ে দণ্ডকারণ্য-পরিকল্পনা প্রস্তুত করা হয় । এই পরিকল্পনার প্রধানত দুটি উদ্দেশ্য ছিল- এক. পুর্ববঙ্গ থেকে আগত শরণার্থীদের সুষ্ঠু পুনর্বাসন ; আর দুই. স্থানীয় আদিবাসী উপজাতিগুলির সর্বাঙ্গীণ উন্নতি বিধান করা । কলকাতা হতে ৮২৯ কিলোমিটার হাওড়া-নাগপুর রেলপথে অবস্থিত রায়পুর অথবা ৮১৯ কিলোমিটার দূরে হাওড়া-ওয়ালটেয়ার রেলপথে অবস্থিত ভিজিয়ানাগ্রাম থেকে সড়কপথে দণ্ডকারণ্যে আসা যায়। ১৯৫৮ সালে গঠিত দণ্ডকারণ্য ডেভেলপমেন্ট অথরিটি-নামক সংস্থাটির হাতে এর গঠন ও পরিকল্পনা রূপায়নের দায়ভার অর্পণ করা হয় । এই প্রকল্পের সদর কার্যালয়টি উড়িষ্যা রাজ্যের কোরাপুট শহরে নির্ধারণ করা হয় । প্রায় ১৬০০০ হেক্টর বনভূমি উদ্ধার করে শরণার্থীদের মধ্যে বণ্টন করা হয়।
ভৌগোলিক পরিমণ্ডল
পূর্বঘাট পর্বতমালার একটি বিরাট অংশ এই অঞ্চলের অন্তর্ভুক্ত হওয়ায় স্থানটি পর্বতময় ও দুর্গম । এই অঞ্চলের মধ্য দিয়ে একাধিক নদী প্রবাহিত হয়েছে; মছকুন্দ বা মৎস্যকুণ্ড, শবরী, ইন্দ্রাবতী, বংশধারা, নাগবল্লী প্রভৃতি তাদের অন্যতম।  এখানকার জলবায়ু শুষ্ক ও স্বাস্থ্যকর। একসময় এই অঞ্চলে ম্যালেরিয়ার প্রাদূর্ভাব ছিল কিন্তু চিকিৎসাবিজ্ঞানের অগ্রগতির সাথে সাথে তা বহুলাংশে হ্রাস পেয়েছে। বার্ষিক বৃষ্টিপাতের গড় প্রায় ১৫৬০ মিলিমিটার। এখানকার পার্বত্যময় বনভূমিতে আমলকী, হরিতকী, মহুয়া, শাল, সেগুন প্রভৃতি উদ্ভিদ জন্মায়। এখানকার কাঠ ও বনজ সম্পদ স্থানান্তরে রপ্তানি করা হয়ে থাকে।
জনবসতি
অরণ্যময় প্রকৃতির কারণে এখানকার জনঘনত্ব বেশ কম; অধিবাসীদের মধ্যে অধিকাংশই আদিবাসী-উপজাতি, এছাড়া পূর্ববঙ্গ থেকে আগত বহু শরণার্থী এই অঞ্চলে স্থায়ীভাবে বসবাস করেন; তাই এই অঞ্চলে বাংলা ভাষার প্রভাবও যথেষ্ট । এদের নিজেদের মধ্যে নানাপ্রকার ভাষার ব্যবহার আছে। উড়িষ্যা অঞ্চলের আদিবাসীদের ভাষা যেমন ওড়িয়া তেমনি মধ্যপ্রদেশের আদিবাসীদের ভাষা হল হিন্দি। সাক্ষরতার হার বেশ কম; বর্তমানে বুনিয়াদী ও কারিগরী শিক্ষার মাধ্যমে শিক্ষার কিছুটা বিস্তার ঘটানো সম্ভব হয়েছে।
কৃষিজ ও খনিজ সম্পদ
কৃষিজ সম্পদের মধ্যে ধান, ভুট্টা, সরিষা, তিসি প্রধান। নদী উপত্যকায় কৃষিজ ফসলের বেশিরভাগটাই উৎপাদিত হয়; আদিবাসীরা সাধারণতঃ জুমচাষে অভ্যস্ত। তবে বর্তমানে স্থায়ী বাসস্থান নির্মাণ করে আদিবাসীরা আধুনিক পদ্ধতিতে কৃষিকাজে তৎপর হয়ে উঠেছে। এ অঞ্চল খনিজ সম্পদে বেশ সমৃদ্ধ। কোরাপুট জেলার চুনাপাথর, অভ্র, আকরিক লোহা ;কালাহাণ্ডি জেলার বক্সাইট ও ম্যাঙ্গানিজ এবং বস্তার জেলার বাইলাডিলার লৌহসম্পদ বিশেষভাবে উল্লেখযোগ্য । এছাড়াও অ্যাজবেস্টস, তামা, ইলমেনাইট, মোনাজাইট প্রভৃতি খনিজদ্রব্যের সন্ধান পাওয়া গিয়েছে। এখানে জলবিদ্যুৎ সম্পদও প্রচুর আছে।
বাংলাদেশ ক্রীড়া শিক্ষা প্রতিষ্ঠান ফুটবল দল
বাংলাদেশ ক্রীড়া শিক্ষা প্রতিষ্ঠান ফুটবল দল বাংলাদেশের একটি ফুটবল দল। যেটি বাংলাদেশ ক্রীড়া শিক্ষা প্রতিষ্ঠানের প্রতিনিধিত্ব করে এবং ২০০০ এর দশকের মাঝামাঝি বাংলাদেশে পেশাদার ফুটবল খেলা শুরু করে। দলটি বর্তমানে ঢাকা দ্বিতীয় বিভাগ ফুটবল লিগে অংশগ্রহণ করছে। যা বাংলাদেশী ফুটবলের চতুর্থ স্তর। এই দলটি ১৮ বছরের কম বয়সী খেলোয়াড়দের নিয়ে গঠিত হয় এবং অনেক পেশাদার ফুটবলার তৈরি করেছে যারা বাংলাদেশ জাতীয় ফুটবল দল এবং যুব জাতীয় দলের হয়ে খেলেছে।